In nomine sanctæ et individuæ Trinitatis, ego Hugo Autissiodorensis episcopus, et ego Ebrardus Molismensis abbas, et ego Willelmus Nivernensis comes, convenimus Crisennoni propter quasdam dissentiones quæ emerserant de priori ordinatione sanctimonialium quæ de Juliaco Crisennoni advenerant, et de donis possessionum ejusdem monasterii; ibique aliarum religiosarum personarum, et sæcularium consilio et deliberatione, secundum testimonium eorum qui priori ordinationi atque donationi interfuerant, controversiam definire decrevimus. Testimonium autem eorum tale fuit: Domnus Guido Molismensis abbas assensu et voluntate capituli sui concessit prædictis sanctimonialibus locum Crisennonis cum omnibus ad eundem prioratum pertinentibus libere et quiete; et sine omni exactione, jure perpetuo possidendum, nihil sibi ibidem retinens præter providentiam et curam animarum, et ne forte monasterium monachorum multitudine gravaretur, tres aut quatuor tantum ibidem commanere diffinitum est. Iterius vero de Tociaco, laudantibus matre Ermengarde, et Stephano fratre ejus, et Hugo de Tilio laudaverunt quidquid antecessores sui eidem monasterio pro eleemosyna contulerant, donantes et ipsi ex parte sua quidquid proprium habebant in insula qua Baicola et Icauna clauditur, et quicquid ibi ab aliis jure adquirere sanctimoniales poterunt, piscaturam etiam utriusque fluminis in proprios usus ejusdem monasterii concesserunt quantum insula tenet, ipsa piscatura sibi in proprios usus propriarum personnarum suarum tantummodo reservata. Concesserunt etiam sanctimonialibus proprium in suis habere ministrum, ita libere, ut per nullum eorum ad justitiam veniret, neque ipse, neque aliquis de mercenariis earum, nisi prius in ipsis justitia remaneret. Hujus rei testes et retroactores? Hugo abbas Pontiniacensis, Gaufridus Borracensis, Stephanus Fontismensis, Goscelinus decanus, Hugo de Tilio, Iterius de Tociaco, Hugo de Mellenniaco, Arnaudus de Tociaco. Hujus retractationis testes et auditores: Albericus abbas Virziliacensis, Gervasius abbas S. Germani, Hugo de Crano, Renardus monachus, Hugo decanus S. Petri, Hurricus prior S. Amatoris, Gaufridus cantor S. Stephani, Atto archipresbyter, Herveus capellanus, Belicius clericus comitis, Rodulphus de Tociaco, Renaudus de Varsiaco, Humbertus de Talaia, Duranus de Fouvent, Humbaudus præpositus Autissiod. Gimabertus et frater ejus Renaudus Morellus. Hæc autem facta sunt, anno ab incarnatione Domini M. C. XXXIV. Innocentio papa, Lodovico rege Francorum.